**UMSÓKN UM MIÐLASTUÐUL TIL VERKÆTLANIR**

 *Tilskilað Uttanríkis- og mentamálaráðnum*

Journal nr.

# GG! Tá umsóknin verður fylt út, er tað umráðandi at lesa vegleiðingina aftast í umsóknarblaðnum.

# A)

**Upplýsingar um umsøkjara**

*(spjaldrastavir)*

|  |  |  |  |  |
| --- | --- | --- | --- | --- |
| **Ábyrgdarhavandi redaktørur:** | Fornavn: | Eftirnavn: |  |   |
| Føðingardagur:  |  |    | P-tal:  |   |
| Gøta:  |  |   | Telefonnr.:  |   |
| Postrúm:  |  |   | Teldupostur:  |   |
| Bygd/býur:  |  |   |   |   |

**Upplýsingar um miðil**

|  |  |  |  |
| --- | --- | --- | --- |
| Navn:  |   | V-tal:  |   |
| Gøta:  |    | Telefonnr.:  |   |
| Postrúm:  |   | Teldupost:  |   |
| Bygd/býur:  |   |   |   |
| C/o:  |   |   |   |
| Ognarskapur: |  |  |  |
| Slag av miðli: |  |  |  |
| Útgávutíttleiki: |   |   |   |
| Málbólkur: |  |  |  |
|  |  |  |  |

# B)

**Stuðul verður goldin um Føroya Gjaldstovu**

|  |  |  |
| --- | --- | --- |
| Peningastovnur:  |   |  |
| Kontunr. umsøkjarans:  | Skrás.nr.:  |   | Kontunr.:  |   |
|   |   |   |   |   |

# C)

**Navn og førleikar hjá verkætlanarleiðara og møguligum miðlatoymi (kann eisini leggjast við sum skjal)**

|  |
| --- |
|  |

**D)**

**Verkætlanarlýsing – endamál, evnisøki, innihald, málbólkur, vav, miðlapallur og miðlaætlan (kann leggjast við sum skjal)**

|  |
| --- |
|  |

**E)**

**Útgávudagur**

|  |
| --- |
|  |

**F)**

**Fíggjarætlan, undir hesum útgreinaðar útreiðslur og møguligar inntøkur (kann eisini leggjast við sum skjal)**

|  |
| --- |
|  |

**G)**

**Upphædd, sum søkt verður um (Skal setast inn sum eitt tal)**

|  |
| --- |
|  |

**H)**

**Tíðarætlan (kann eisini leggjast við sum skjal)**

|  |
| --- |
|  |

# I)

**Aðrar upplýsingar av týdningi fyri viðgerðina (kunnu eisini leggjast við sum skjal)**

|  |
| --- |
| Grundgev fyri, hví stuðul eigur at verða játtaður til endamálið:  |
|   |

# J)

**Hjáløgd skjøl**

|  |
| --- |
| Hjáløgd skjøl (vinaliga nevn hesi):  |
|   |

# K)

**Váttan**

|  |  |  |  |
| --- | --- | --- | --- |
| Undirskrift hjá umsøkjara   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dagfesting   |     |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Undirskrift umsøkjarans   |

**VEGLEIÐING TIL UMSÓKN UM MIÐLA­­STUÐUL TIL VERKÆTLANIR**

Umsókn skal skrivast á oyðublað, og verkætlanin, sum søkt verður um stuðul til, skal lýsast nágreiniliga.

Miðlastuðulsnevndin metir um allar umsóknir grundað á eina meginreglu um journalistiska dygd og samfelagsligt virði. Meira ítøkiliga verður hugt at:

* Innihald á framleiðsluni
* Kostnaður av verkætlanini
* Fakligar og praktiskar royndir hjá umsøkjara/toymi

Best kvalifiseraða verkætlanin eftir einari heildarmeting fær tillutað allan verkætlanarstuðulin, sum søkt verður um. Síðani næstbesta, triðbesta o.s.fr. til játtanin er uppi, ella til ongar kvalifiseraðar umsóknir eru eftir at meta um. Talan verður ikki um, at partur av søktu upphæddini verður játtaður, og tí hevur tað stóran týdning at umsøkjarin metir gjølla um virðið á verkætlanini.

Útgjald av játtaðum stuðli fer soleiðis fram, at helvtin av stuðlinum verður goldin út, tá stuðulin er játtaður, og hin helvtin verður útgoldin, tá verkætlanin er liðug og tilfarið er útgivið.

# A)

**Upplýsingar um umsøkjara og miðilin**

Fyri at kunna gjalda játtaðan stuðul til miðilin skal v-tal altíð upplýsast. Fyri privatpersón skal føðingardagur og p-tal upplýsast.

**GG! Samsvar skal vera millum navn á umsøkjara og navn á kontuhavara í teigi B**

**GG! Umsóknartilfarið skal latast Uttanríkis- og mentamálaráðnum, Tinghúsvegur 5-7 ▪ Postrúm 3279 ▪ 110 Tórshavn ella sendast umvegis teldupost á** **ummr@ummr.fo****.**

**Síðan verður umsóknartilfarið latið Miðlastuðulsnevndini til viðgerðar og støðutakan.**

**Lýsing av ognarskapi**

Miðlastuðulslógin ásetir í § 2, at miðlastuðul verður ikki latin teimum í § 1, stk. 1 nevndu miðlum, um ognarskapurin heilt ella lutvíst er almennur ella alment fíggjaður gjøgnum almenn partafeløg, grunnar o.tíl. Miðlastuðul verður heldur ikki latin teimum í § 1, stk. 1 nevndu miðlum, um viðkomandi miðil, heilt ella lutvíst, beinleiðis ella óbeinleiðis umvegis ognarviðurskiftini ella umvegis tætt tilknýti annars ikki hevur tann neyðuga greiða skilnaðin við miðil, ið hevur fingið ella hevur søkt um stuðul í sama stuðulsári, soleiðis at skilja, at miðlarnir ikki eru at meta sum sínámillum sjálvstøðugir.

**Lýsing av slag av miðli**

Miðlastuðulslógin ásetir í § 1, at stuðul verður latin prentaðum tíðindamiðli, loftbornum tíðindamiðli við neyðugum loyvum og skrivaðum tíðindanetmiðli.

**Lýsing av redaksjonella innihaldinum**

Miðlastuðulslógin ásetir í § 3 pkt. 3 og 4, at miðilin í sínum redaksjonella tilfari skal venda sær til ein breiðan skara av brúkarum og ikki bert til ávísar vinnubólkar ella yrkisbólkar, limir í yrkisfeløgum, politiskum flokkum, o.s.fr., og

at miðilin skal hava eitt redaksjonelt innihald innan eitt breitt evnisøki. Talan skal í høvuðsheitum vera um viðgerð av aktuellum tíðindatilfari av politiskum, samfelagsligum og mentanarligum slagi, sum er lagað til fólkið í Føroyum, og sum lýsir føroysk samfelagsviðurskifti ella útlendsk viðurskifti úr einum føroyskum sjónarhorni.

**Lýsing av útgávutíttleika**

Miðlastuðulslógin ásetir í § 3, stk. 2 og 3, at prentaður tíðindamiðil skal, umframt tær í stk. 1, nr. 1-3 nevndu treytir, í minsta lagi koma út eina ferð um vikuna. Skrivaður tíðindanetmiðil og loftborin tíðindamiðil skal, umframt tær í stk. 1, nr. 1-3 nevndu treytir, dagliga hava ein javnan og dagførdan tíðindastreym.

**Lýsing av málbólki**

Miðilin skal í sínum redaksjonella tilfari venda sær til ein breiðan skara av brúkarum og ikki bert til ávísar vinnubólkar ella yrkisbólkar, limir í yrkisfeløgum, politiskum flokkum, o.s.fr.

# B)

**Stuðul verður goldin út um Føroya Gjaldstovu**

# C)

**Navn og førleikar hjá verkætlanarleiðara og møguligum miðlatoymi**

Í samband við verkætlanina skal upplýsast, hvørjir navngivnir persónar eru knýttir at framleiðsluni. Hartil skulu royndir og førleikar hjá hesum eisini upplýsast. Herundir CV og áður framdar miðlaverkætlanir, sum kunnu vera viðkomandi fyri at meta um førleikarnar hjá umsøkjarunum.

# D)

**Verkætlanarlýsing**

Verkætlanin, sum søkt verður um stuðul til, skal lýsast nágreiniliga, so Miðlastuðulsnevndin kann meta um journalistisku dygdina og samfelagsliga virðið.

Verkætlanarlýsingin skal fevna um:

1)   Endamál,

2)   evnisøki og innihald,

3)   málbólk,

4)   vav, og

5)   miðlapall og miðlaætlan.

# E)

**Útgávudagur**

Dagfestingin, sum ætlanin er at útgeva verkætlanina skal setast inn. Er talan um útgávu í eini røð skulu allar hesar dagfestingar setast á skjalið.

# F)

**Fíggjarætlan**

Fíggjarætlanin fyri verkætlanina skal útgreinast neyvt, millum annað løn og aðrir kostnaðir. Um søkti miðlastuðulin ikki er tað fulla fíggjarliga grundarlagið fyri verkætlanini, er tað ein skylda hjá umsøkjaranum at upplýsa hvussu stórur partur av samlaðu verkætlanini miðlastuðulin er, og hvørjir aðrir partar fíggja í slíkum føri og við hvørjari upphædd. Miðlastuðulsnevndin kann krevja stuðul heilt ella lutvíst rindaðan aftur, um miðilin í sambandi við umsókn sína hevur givið skeivar ella villleiðandi upplýsingar, ella í sama sambandi hevur tagt burtur týðandi upplýsingar ella ikki lýkur treytirnar fyri stuðli annars. Samstundis verður víst til ásetingarnar í § 9 og § 10 í miðlastuðulslógini um aðrar ásetingar og revsing.

# G)

**Tíðarætlan**

Umsóknin skal vísa á, hvussu nógvar tímar verða brúktir til verkætlanina. Verkætlanir skulu í minsta lagi verða mettar til 80 tímar og í mesta lagi til 1800 tímar. Talan kann vera um bæði einstaklingaavrik og toymisarbeiði og um loftborið og skrivað tilfar. Somuleiðis skal upplýsast hvørjir ætlaðu útgávudagarnir eru.

**H)**

**Upphædd, sum søkt verður um**

Ein peningaupphædd í krónum skal setast á, hvussu nógv søkt verður um.

**I)**

**Aðrar upplýsingar av týdningi fyri viðgerðina**

Miðilin skal upplýsa um øll viðurskifti av týdningi fyri metingina av umsóknini.

# J)

**Hjáløgd skjøl**

**K)**

**Váttan**

Vinaliga vátta og dagfest umsóknina, áðrenn hon verður send Uttanríkis- og mentamálaráðnum. Um umsóknin verður send Uttanríkis- og mentamálaráðnum við telduposti, verður navnið á umsøkjaranum roknað sum váttan ístaðin.

**GG! Seinasta freist at lata umsóknartilfarið inn er mánadagin 23. mai kl. 12. Umsóknir, ið eru latnar inn, eftir at freistin er úti, verða ikki viðgjørdar.**